Мито Спасевски

Мито Спасевски (, ) — македонски поет, професор на Педагошкиот факултет „Св. Климент Охридски“ во Скопје.

Животопис
Мито Спасевски е роден 1952 година во с. Мраморец, Дебарца, Охридско. Доктор е по филолошки науки од областа на книжевноста. Редовен професор e на Педагошкиот факултет „Св. Климент Охридски“ – Скопје и предава предмети од областа на книжевноста, јазикот и говорот. Автор е на дваесетина научни и стручни дела од областа на книжевноста, јазикот и литературата („Фолклорни и книжевни огледи за литературата за деца“, „Аналитички студии и опсервации на литературата за деца“, „Литература за деца“, „Воспитно-образовни аспекти по култура на говор“, „Методика на воспитно-образовната работа по култура на говор“, „Книжевни проследби и студии“ и др.). Автор е на повеќе од стотина научни трудови и проекти  од областа на  книжевноста, говорот и јазикот, презентирани на меѓународни и домашни научни собири. Тој е еден од основачите, а бил и потпретседател на Балканската асоцијација на педагошки факултети. Бил меѓународен рецензент од областа на книжевноста и културата на говорот. Член е на Друштвото на писателите на Македонија од 1990 година.
 Книжевно творештво 
Мито Спасевски е автор на поетските книги:
 Усвитена постела, 1984
 Чемерни синори, 1991
 Небесна утока, 1995
 Крепости
 Врутоци

 Наводи 

Категорија:Македонски поети
Категорија:Македонски универзитетски професори
Категорија:Професори на УКИМ
Категорија:Професори на Педагошкиот факултет „Св. Климент Охридски“ - Скопје
Категорија:Членови на ДПМ